Ministerstvo životného prostredia Slovenskej republiky dňa od 21. 3. 2018 zverejnilo prostredníctvom portálu SLOV-LEX Predbežnú informáciu (PI/2018/68) o príprave návrhu zákona.
V zmysle Jednotnej metodiky na posudzovanie vybraných vplyvov Ministerstvo životného prostredia Slovenskej republiky následne začal proces konzultácií v súvislosti s prípravou návrhu zákona.
Termín ukončenia konzultácií bol 29. apríl 2018.
Možnosť konzultovať v priebehu konzultácií si neuplatnil žiadny subjekt.
Pracovné stretnutia boli uskutočnené až v rámci prebiehajúceho MPK.
Dňa 6. júna 2018 sa uskutočnilo pracovné stretnutie MŽP SR a MPaRV SR so zástupcami Slovenskej poľnohospodárskej a potravinárskej komory a Agrárnej komory Slovenska, s ktorými bola prediskutovaná hlavne problematika týkajúca sa obmedzenia aplikácii nevhodných prípravkov na ochranu rastlín.
Na stretnutí sa vzájomne dohodlo, že v návrhu zákona bude uvedené, že prípravky na ochranu rastlín, ktoré bude možné aplikovať v CHVO budú uvedené v zozname, ktoré vydáva MPaRV SR podľa § 25 zákona č. 405/2011 Z. z. Uplatňovanie tejto požiadavky v praxi bude od 1. januára 2020. Navrhované obmedzenie predpokladá dopad na podnikateľské prostredie v oblasti poľnohospodárstva. Uvedeným obmedzením aplikácie prípravkov dôjde približne k 25% zníženiu spektra dostupných prípravkov, čo vplyvní poľnohospodársku prax. Preto je potrebná dôkladná analýza dopadov navrhovaného opatrenia na jednotlivé plodiny, identifikácia možných alternatív a následná redukcia problémových látok na základe odborného posúdenia. S navrhovaným riešením všetci zástupcovia súhlasili.